Дапамагло, як кажа дзяўчына, ёй і тое, што шмат увагі маладому спецыялісту ўдзялялі калегі, у прыватнасці, намеснік дырэктара па выхаваўчай рабоце, сацыяльны педагог, якая раней працавала ў школе. Акрамя таго, перш чым прыйсці ў школу ў якасці маладога спецыяліста, Вольга паўгода працавала ў ёй, і гэта вельмі дапамагло. “Работа няпростая, але гэта не значыць, што пры пэўных цяжкасцях трэба здавацца, — падсумоўвае малады педагог. — Тым больш, што калектыў у нас добры, мне мая работа падабаецца, і я планую працаваць тут і далей”.